Dal 2006, di fat, un archeolic bosniac-american, Semir Osmanagic, al è daûr a scavâ une culine a Visoko, a 30 Km di Sarajevo in Bosnie; il studiôs al è convint che sot il strât di vegetazion che al ricuvierç la coline e sedi taponade une costruzion umane che, daûr lis misurazions, e sares adiriture plui grande de piramide di Cheope a Giza, in Egjit. In efiets a viodile, la coline e presente une forme une vore gjeometriche, masse perfete par jessi naturâl; cun di plui a pocje distance, atris colinutis plui piçulis a nascuindaressin ancjetantis costruzions piramidâls.
I prins rilevaments a confermaressin lis ipotesis dal archeolic; lis parêts de coline a son ricuviertis di lastrons di calcâr, perfetamentri incjastrâts tra di lôr e orientâts cui ponts cardinâi. Su la piche dal cuel a son vignudis in lûs stradis di claps e in cualchi bande ancje struments adats ae lavorazion de piere.
La costruzion, clamade “Piramide del Sole”, e sares opare di une civiltât vivude plui di 12.000 agns fa, e chest al fâs capî trop impuartante che a sares cheste scuvierte; a metares in discussion dutis lis modernis teoriis su lis popolazions vivudis te antichitât. Basti pensâ che lis piramidis egjiziis a son datadis a “dome” 3500-2500 agns fa!
Starin duncje a viodi i svilups di chescj studis, intant o podin dome fantasticâ su ce che la ment umane cussì primitive e po vê creât a pocje distance di noaltris!
fur_Latn fur_Latn fur_Latn fur_Latn